stanford-oval/wikipedia huggingface dataset:
David Barral

| Henkilötiedot |
| --- | --- | --- | --- |
Koko nimi: David Barral Torres
Syntymäaika: 10. toukokuuta 1983 (ikä 41)
Syntymäpaikka: San Fernando, Espanja
Pelipaikka: hyökkääjä
Pituus: 183 senttimetriä
Seura
Seura: Granada
Pelinumero: 15
Junioriseurat
2002–2003: Real Madrid
Seurat
| Vuodet | Seura | O | (M) |
| 2003–2006 | Real Madrid Castilla | 53 | (9) |
| 2003–2004 | → Fuenlabrada (laina) | 34 | (17) |
| 2006–2012 | Sporting Gijón | 201 | (48) |
| 2012–2013 | Orduspor | 27 | (4) |
| 2013–2015 | Levante | 67 | (18) |
| 2015 | Al Dhafra | 10 | (3) |
| 2016– | Granada | 4 | (0) |
 Seurajoukkueuran tilastot kattavat vain kansalliset sarjat, päivitetty 22. helmikuuta 2016.
David Barral Torres (s. 10. toukokuuta 1983 San Fernando, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Granadaa ja on pelipaikaltaan hyökkääjä.
Seurajoukkueura

Barral edusti nuoruusvuosinaan paikallisseura San Fernandoa, josta hän siirtyi Real Madridin junioriakatemiaan. Kauden 2003–2004 Barral pelasi lainasopimuksella Fuenlabradassa, jonka jälkeen kaksi kautta Real Madridin reservijoukkueessa.
Kaudeksi 2006–2007 hän siirtyi Sporting Gijóniin, joka pelasi maan toiseksi korkeimmalla sarjatasolla Segunda Divisiónissa. Toisen kautensa päätteeksi 2007–2008 joukkue nousi maan pääsarjaan Primera Divisióniin.
Barral teki ensimmäisen maalinsa Primera Divisiónissa 26. lokakuuta 2008 rangaistuspotkusta ottelussa Deportivo La Coruñaa vastaan. Hän viimeisteli kauden aikana yhdessä hyökkääjäparinsa Mate Bilićin kanssa yhteensä 22 maalia, jotka lopulta pelastivat Sportingin täpärästi pudotukselta Segunda Divisióniin.
20. maaliskuuta 2010 Barral onnistui maalinteossa vanhaa seuraansa Real Madridia vastaan, kun hän karkasi kotijoukkueen puolustuslinjalta ja ohitti laukauksellaan maalissa olleen Iker Casillasin. Ottelu päättyi kuitenkin lopulta Madridin 3–1-voittoon.
Kaudella 2010–2011 Sportingin hankittua kesän siirtoikkunassa uusia vahvistuksia muun muassa argentiinalaisen hyökkääjän Gastón Sangoyn, kilpailu peliajasta lisääntyi, mutta siitä huolimatta Barral onnistui säilyttämään pelipaikkansa joukkueen avauskokoonpanossa. 16. tammikuuta 2011 ottelussa Hérculesia vastaan hän avasi kauden maalitilinsä. Hän onnistui maalinteossa myös viikkoa myöhemmin ottelussa Atlético  Madridia vastaan. Barral teki maalin myös 13. helmikuuta Barcelonaa vastaan, 10. huhtikuuta Osasunaa vastaan ja 8. toukokuuta Deportivo La Coruñaa vastaan, joten kauden aikana maaleja syntyi yhteensä viisi.
Kesällä 2013 Barral palasi takaisin kotimaahansa ja teki kaksivuotisen sopimuksen Levanten kanssa. 7. helmikuuta 2015 hän teki hattutempun ottelussa Málagaa vastaan.
Aiheesta muualla

David Barralin tilastot BDFutbol-sivustolla (englanniksi)
Dalton Grant

| Mitalit> Maa:   Iso-Britannia.Miesten yleisurheilu.EM-kilpailut  | Mitalit> Maa:   Iso-Britannia.Miesten yleisurheilu.EM-kilpailut  | Mitalit> Maa:   Iso-Britannia.Miesten yleisurheilu.EM-kilpailut  | Maa:   Iso-Britannia> Miesten yleisurheilu. |
| --- | --- | --- | --- |
|  Hopeaa | Budapest 1998 | korkeushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Pariisi 1994 | korkeushyppy |  |
|  Hopeaa | Haag 1989 | korkeushyppy |  |
Dalton Grant (s. 8. huhtikuuta 1966 Hackney) on brittiläinen korkeushyppääjä. Hän on voittanut Britannian mestaruuden korkeushypyssä neljästi. Grantin ulkoratojen ennätys on yleisurheilun vuoden 1991 maailmanmestaruuskilpailuissa, Tokiossa hypätty 236 cm. Hallissa Grantin ennätys on 237 cm.
Aiheesta muualla

Dalton Grant Kansainvälinen yleisurheiluliitto. (englanniksi)
Danu

Danu, myös Anu tai Dana, on kelttiläisessä mytologiassa jumalatar ja maaemo. Danua on palvottu kelttien piirissä useilla eri nimillä ja laajalla alueella aina Itä-Euroopasta Irlantiin. Danun hahmoon on myös mahdollisesti omaksuttu useiden varhaisempien kansojen äitijumalattarien piirteitä.
Irlannin kelttiläisessä mytologiassa Danu on useiden jumalten, muun muassa Dagdan ja Lughin, äiti. Hän on myös Tuatha Dé Danann -jumalolentojen äitijumala ja johtaja. Nimi Tuatha Dé Danann merkitseekin ”jumalatar Danun kansa”. Hänen vastineensa Walesissa on Dôn.
Danuta Stenka

Danuta Stenka vuonna 2008.
Danuta Stenka, (s. 10. lokakuuta 1961 Sierakowice) on puolalainen näyttelijä. Hän kuuluu maan kašubivähemmistöön. Rotten Tomatoes-sivuston mukaan hän on saanut parhaat arviot suorituksestaan Adrian Panekin vuonna 2018 valmistuneessa elokuvassa Wilkolak (Ihmissusi).
Dancing with Strangers

| Dancing with Strangers Chris Rea |
| --- | --- | --- |

Studioalbumin tiedot
 Julkaistu: 1987
 Tuottaja(t): Chris Rea
 Tyylilaji: aikuisrock
 Levy-yhtiö: Magnet Records
Chris Rean muut julkaisut
| On the Beach 1986 | Dancing with Strangers 1987 | The Road to Hell 1989 |
Dancing with Strangers on Chris Rean yhdeksäs studioalbumi, joka julkaistiin vuonna 1987. Albumi tuli Rean ensimmäinen suuri menestys ja saavutti toisen sijan Isossa-Britanniassa. ”Let’s Dance” julkaistiin albumin ensimmäisenä singlenä ja saavutti 12. sijan Isossa-Britanniassa.
Kappaleet

Kaikki kappaleet kirjoittanut Chris Rea.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Joys of Christmas | 5.15 |  |  |  |  |  |  |  |
| 2. | I Can’t Dance to That | 4.19 |  |  |  |  |  |  |  |
| 3. | Windy Town | 4.25 |  |  |  |  |  |  |  |
| 4. | Gonna Buy a Hat | 4.18 |  |  |  |  |  |  |  |
| 5. | Curse of the Traveller | 6.26 |  |  |  |  |  |  |  |
| 6. | Let’s Dance | 4.07 |  |  |  |  |  |  |  |
| 7. | Que Sera | 5.23 |  |  |  |  |  |  |  |
| 8. | Josie’s Tune | 2.18 |  |  |  |  |  |  |  |
| 9. | Loving You Again | 5.42 |  |  |  |  |  |  |  |
| 10. | That Girl of Mine | 3.41 |  |  |  |  |  |  |  |
| 11. | September Blue | 3.09 |  |  |  |  |  |  |  |
| Bonuskappaleet (CD-versio) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 12. | I Don’t Care Anymore | 2.10 |  |  |  |  |  |  |  |
| 13. | Donahue’s Broken Wheel | 3.00 |  |  |  |  |  |  |  |
| 14. | Danielle’s Breakfast | 4.33 |  |  |  |  |  |  |  |
Kokoonpano

Chris Rea – laulu, kitara, basso, kosketinsoitin, syntetisaattori, harmonikka, tuottaja
Robert Ahwai – kitara
Jerry Donahue – kitara
Davy Spillane – kitara, irlantilainen säkkipilli
Eoghan O’Neill – basso
Kevin Leach – piano, kosketinsoitin
Max Middleton – kosketinsoitin
Martin Ditcham – rummut, lyömäsoittimet
Dave Mattacks – rummut
Adrian Rea – rummut
Cité des sciences et de l’industrie

Cité des sciences et de l'industrie, näkymä sisätiloista
Cité des sciences et de l’industrie on tiedekeskus Pariisin 19. kaupunginosassa, Parc de la Villetten puistossa. Irlantilaisen Peter Ricen suunnittelema rakennus on tehty teräksestä ja lasista, ja se avattiin vuonna 1986. Se on Euroopan suurin tekniikkaa ja tutkimusta esittelevä keskus. Museossa käy vuosittain noin 5 miljoonaa kävijää.
Museoon pääsee Porte de la Villetten metroasemalta.
Museon osastoja:
akvaario
planetaario
sukellusvene Argonaute (rakennuksen ulkopuolella)
Imax-elokuvateatteri La Géode (erillinen rakennus)
lasten osasto (3–10-vuotiaille)
tekno-osasto nuorille (11-vuotiaista alkaen)
työvoimatoimisto ja ammatinvalintaohjauskeskus Cité des Métiers
terveysneuvontakeskus La Cité de la santé
Aiheesta muualla

Wikimedia Commonsissa on kuvia tai muita tiedostoja aiheesta .
Museon kotisivut (Arkistoitu – Internet Archive)
Cité de l’architecture et du patrimoine

Cité de l'architecture et du patrimoine
Cité de l'architecture et du patrimoine on arkkitehtuurimuseo Pariisissa Ranskassa. Se on sijoitettu Palais de Chaillot'hon noin 22 000 neliömetrin tiloihin. Museo esittelee ranskalaista arkkitehtuuria 1000-luvulta 2000-luvulle. Sen rakentaminen maksoi noin 82 miljoonaa euroa, ja se vihittiin käyttöön 19. syyskuuta vuonna 2007 presidentti Nicolas Sarkozyn johdolla.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (ranskaksi)
Danuvius guggenmosi

| Danuvius guggenmosi |
| --- | --- |
 11,6 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Yläheimo::  Ihmisapinat Hominoidea
Heimo::  Isot ihmisapinat Hominidae
Alaheimo::  Homininae
Suku::  Danuvius  Böhme et al, 2019
Laji::  guggenmosi
Kaksiosainen nimi
 Danuvius guggenmosi  Böhme et al, 2019 
Katso myös
   Danuvius guggenmosi Wikispeciesissä  
Infobox OKNimi-testi OK: 
Kaivosalue, jossa löytö tehtiin.
Danuvius guggenmosi on fossiilinen luurankolöytö, joka kuuluu 11,6 miljoonaa vuotta sitten eläneille neljälle apinalle. Luut löytyivät Etelä-Saksasta Allgäun alueelta Hammerschieden kaivoksesta. Löytö sisältää 21 luuta, joihin kuuluu reiden, säären, käsivarren, käden ja jalkaterän luita ja selkänikamia, ja apinoista olivat yksi uros, kaksi naarasta ja yksi poikanen. Apinalajin kooksi on luiden perusteella arvioitu noin metri.
Tutkijoiden keskuudessa on erimielisyyttä siitä, mitä luulöydöistä voi päätellä. Niitä tutkineet esittävät luiden rakenteen perusteella, että apinat ovat voineet kävellä kahdella jalalla. Siten ne edustaisivat apinoita, jotka ovat vanhempia kahdella jalalla kävelleitä kuin tähän saakka vanhin tunnettu kahdella jalalla liikkunut apinalaji, joka oli Ardipithecus ramidus ja eli Afrikassa 4,4 miljoonaa vuotta sitten. Toiset tutkijat suhtautuvat kriittisesti kävelypäätelmään. Heidän mielestään luita on liian vähän, jotta niistä voisi päätellä kahdenjalankävelystä mitään.
Löytyöä on esitelty Nature-lehdessä syksyllä 2019.
Danilo (Montenegron kruununprinssi)

Danilo I Petrović-Njegoš
Danilo Aleksander Petrović-Njegoš (29. kesäkuuta 1871 – 24. syyskuuta 1939) oli Montenegron kruununperillinen.
Hänen isänsä oli Nikola I Petrović Njegoš. Hän oli Montenegron pakolaishallituksen sijaishallitsija Ranskassa. Daniloa seurasi hänen veljenpoikansa Mihail Petrović-Njegoš.
Aiheesta muualla

Kuvia tai muita tiedostoja aiheesta Danilo (Montenegron kruununprinssi) Wikimedia Commonsissa
DDR-Oberliga (jääkiekko)

DDR-Oberliga oli Saksan demokraattisessa tasavallassa (DDR) vuosina 1952–1990 jääkiekkosarjojen ylin divisioona. Vuosina 1970–1990 vain kaksi joukkuetta pelasi niin kutsutussa "Maailman pienimmässä liigassa"; SG Dynamo Weißwasser ja SC Dynamo Berlin.
Joukkueet > 1949–1970

SG Dynamo Weißwasser (vuodesta 1954 alkaen tämän niminen)
SC Dynamo Berlin
SG Deutsche Volkspolizei Berlin
TSC Berlin
Empor Rostock
Turbine Erfurt
ASK Crimmitschau
Einheit Dresden
SC Karl-Marx-Stadt
SG Frankenhausen
SG Apolda
SG Schierke
SG Grün Weiß Pankow
Joukkueet > 1970–1990

SG Dynamo Weißwasser
SC Dynamo Berlin
Voittajat 1949–1990

1949 SG Frankenhausen
1950 SG Frankenhausen
1951 BSG Ostglas Weißwasser
1952 BSG Chemie Weißwasser
1953 BSG Chemie Weißwasser
1954 SG Dynamo Weißwasser
1955 SG Dynamo Weißwasser
1956 SG Dynamo Weißwasser
1957 SG Dynamo Weißwasser
1958 SG Dynamo Weißwasser
1959 SG Dynamo Weißwasser
1960 SG Dynamo Weißwasser
1961 SG Dynamo Weißwasser
1962 SG Dynamo Weißwasser
1963 SG Dynamo Weißwasser
1964 SG Dynamo Weißwasser
1965 SG Dynamo Weißwasser
1966 SC Dynamo Berlin
1967 SC Dynamo Berlin
1968 SC Dynamo Berlin
1969 SG Dynamo Weißwasser
1970 SG Dynamo Weißwasser
1971 SG Dynamo Weißwasser
1972 SG Dynamo Weißwasser
1973 SG Dynamo Weißwasser
1974 SG Dynamo Weißwasser
1975 SG Dynamo Weißwasser
1976 SC Dynamo Berlin
1977 SC Dynamo Berlin
1978 SC Dynamo Berlin
1979 SC Dynamo Berlin
1980 SC Dynamo Berlin
1981 SG Dynamo Weißwasser
1982 SC Dynamo Berlin
1983 SC Dynamo Berlin
1984 SC Dynamo Berlin
1985 SC Dynamo Berlin
1986 SC Dynamo Berlin
1987 SC Dynamo Berlin
1988 SC Dynamo Berlin
1989 SG Dynamo Weißwasser
1990 SG Dynamo Weißwasser
Dancing on the Edge

| Dancing on the Edge Roy Buchanan |
| --- | --- | --- |

Studioalbumin tiedot
 Äänitetty : Streeterville Studios, Chicago
 Julkaistu: 1986
 Formaatti: LP
 Tuottaja(t): Roy Buchanan,   Bruce Iglauer,   Dick Shurman
 Tyylilaji: Blues-rock
 Kesto: 37.44
 Levy-yhtiö: Alligator Records
Roy Buchananin muut julkaisut
|   | Dancing on the Edge 1986 |   |
Dancing on the Edge on yhdysvaltalaisen laulaja-lauluntekijän Roy Buchananin studioalbumi vuodelta 1986. Levyn on julkaissut Yhdysvalloissa Alligator Records ja Euroopassa lisenssillä Lontoossa toimiva Sonet Records sarjatunnuksella SNTF 961. Levy on valmistettu Hollannissa.
Albumin ovat tuottaneet Buchanan, Bruce Iglauer ja Dick Shurman saaden apua levyllä esiintyvältä Donald Kinseyltä ja Justin Niebankilta. Niebank on toiminut myös äänittäjänä ja miksaajana. Levy on äänitetty ja miksattu Chicagossa Streeterville-studioilla. Masteroinnin on tehnyt Tom Coyne New Yorkissa studiossa nimeltä Frankford/Wayne.
Levykannen suunnittelija on Kate Friedman ja valokuvat on ottanut Marc PoKempner.
Kiitoksissa on mainittu Teddy Slatus, Mindy Glassberg, Judy Buchanan, Mindy Giles, Hilton Weinberg, Pam Hall, Bill Wokersin, Jay Whitehouse, Bill Haas ja Sharron Scott.
Kappaleet

A-puoli
Peter Gunn (Mancini) - 3:13 State Music Ltd.
The Chokin' Kind (Howard) – 3:11 EMI Music Ltd.
Jungle Gym (Buchanan) - 3:05 Copyright Control
Drowning on Dry Land (Gregory / Jones) - 6:18 Rondor Music (London)
Petal to the Metal (Buchanan) - 2:26 Copyright Control
B-puoli
You Can't Judge a Book by the Cover (Dixon) - 3:20 Jewel Music Ltd.
Cream of the Crop (Buchanan) - 2:35 Copyright Control
Beer Drinking Woman (Chatman) - 4:45 MCA Music Ltd.
Whiplash (Buchanan) - 2:26 Copyright Control
Baby, Baby, Baby (A. & C. Franklin) - 4:23 CBS Songs Ltd.
Matthew (Buchanan) - 2:02 Copyright Control
Muusikot

Roy Buchanan – kitara, laulu
Delbert McClinton – laulu (A2, B1, B5)
Donald Kinsey – rytmikitara
Stan Szelest – kosketinsoittimet
Larry Exum – basso
Morris Jennings – rummut
Donald Kinsey esiintyy Sinai Productionsin suosiollisella luvalla.
Roy Buchanania on manageroinut Teddy Slatus, 332 W. 22nd St., New York, N.Y. (212) 255-3600.
Cité de l'espace

| Cité de l'espace |
| --- | --- |

Tyyppi:  Museo, teemapuisto, avaruusmatkailumuseo 
Sijainti:  Toulouse, Ranska
Perustettu:  1997
Kotisivut:  www.cite-espace.com
Koordinaatit:  
 fiCité de l'espace 
   
Cité de l'espace on avaruuteen ja avaruuden valloitukseen suuntautunut tiedekeskus, joka on omistettu yhtä paljon tähtitieteelle kuin avaruuslentäjille. Ranskan Toulouseessa sijaitseva Cité de l'Espace vihittiin käyttöön kesäkuussa 1997.
Cité de l'Espacessa on näytteillä Ariane 5 -raketin (53 metriä korkea), Sojuz-avaruusaluksen ja ERS-maanhavainnointisatelliitin täysimittaiset kopiot. Tiedekeskuksessa on myös täysin varusteltu Mir-avaruusaseman suunnittelumalli. Keskuksessa on La Coupole de l'Astronome -havainnointikupoli.
Tiedekeskuksessa on vieraillut lähes viisi miljoonaa kävijää.
Aiheesta muualla

Kuvia tai muita tiedostoja aiheesta Cité de l'espace Wikimedia Commonsissa
Museon verkkosivut
Concepción (tulivuori)

Concepción
| --- | --- |
Tyyppi:  kerrostulivuori
Sijainti:  Rivas, Nicaragua
Korkeus merenpinnasta:  1 610 m
Prominenssi:  1 579  m 
Purkautunut viimeksi:  2007
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Concepción on Nicaraguassa sijaitseva tulivuori, joka muodostaa yhdessä toisen, Maderas-nimisen tulivuoren kanssa Ometepen saaren Nicaraguajärvessä.
Concepción sijaitsee saaren luoteisosassa ja on aktiivinen kerrostulivuori. Vuoden 1883 jälkeen se on purkautunut ainakin 30 kertaa, viimeksi 2009. Lisäksi on joitakin epävarmoja tietoja. Concepción purkautuu yleensä tihein väliajoin tapahtuvin suhteellisen vaatimattomin räjähdyksin.  Tyypillisesti purkauksen räjähtävyyttä kuvaava  VEI-indeksi on 1–2.  Vuoren huippukraatterista pohjoiseen on aktiivisia fumaroleja.
Concepción kohoaa 1 579 metriä Nicaraguajärven pinnan yläpuolelle. Se on järvessä sijaitsevista vuorista prominenssiltaan maailman suurin.
Aiheesta muualla

Wikimedia Commonsissa on kuvia tai muita tiedostoja aiheesta .
Climbing the Concepción Volcano
DKZ

| DKZ |
| --- | --- |

Tiedot
Toiminnassa:  2018– 
Tyylilaji:  k-pop
Kotipaikka:  Soul, Etelä-Korea
Laulukieli:  korea, englanti
Jäsenet:  Kyoungyoon   Sehyeon   Mingyu   Munik   Jaechan   Jonghyeong   Giseok  
Entiset jäsenet:  Wondae
Muut nimet:  Dongkiz
Levy-yhtiö:  Dongyo Entertainment
Infobox OKNimi-testi OK: 
DKZ (kor. 디케이지, aikaisemmin Dongkiz) on eteläkorealainen Dongyo Entertainmentin muodostama K-pop -yhtye.
Historia

Dongkiz (Wondae, Kyoungyoon, Munik, Jaechan ja Jonghyeong) debytoi viisihenkisenä yhtyeenä vuonna 2018.
Dongkiz voitti Focus Awardin vuoden 2019 Asia Artist Awards'ssa.
Munik ja Jaechan muodostivat alaryhmän Dongkiz I:Kan ja julkaisivat kappaleen "Y.O.U" heinäkuussa 2020.
Wondae lähti yhtyeestä terveydellisistä syistä maaliskuussa 2022. Yhtyeeseen lisättiin kolme uutta jäsentä - Sehyeon, Mingyu ja Giseok - ja yhtyeen uudeksi nimeksi julkistettiin DKZ. Yhtye julkaisi kuudennen singlealbuminsa Chase Episode 2. Maum 12. huhtikuuta 2022. Albumista tuli yhtyeen parhaiten myynyt, myyden ensimmäisellä viikollaan 107 965 kappaletta, noin sata kertaa paremmin kuin yhtyeen aikaisempi julkaisu, Chase Episode 1. Ggum, joka myi 1 244 kappaletta. Single myös menestyi kansallisilla musiikkilistoilla. Yhtyeen suosion kasvun on katsottu johtuvan yhtyeen jäsenen Jaechanin esiintymisestä huippusuositussa webdraamassa Semantic Error.
Diskografia > EP-levyt

Dongky Town (2019)
Diskografia > Singlealbumit

Dongkiz on the Block (2019)
BlockBuster (2019)
Ego (자아; 自我; Jaa) (2019)
Youniverse (2021)
Chase Episode 1. Ggum (2021)
Chase Episode 2. Maum (2022)
Diskografia > Singlet

| Vuosi | Kappaleen nimi | Albumilla |
| --- | --- | --- |
| 2018 | "놈 (Nom)" | Dongkiz on the Block |
| 2019 | "BlockBuster" | BlockBuster |
| 2019 | "상상 속의 너 (Dreaming You)" | Dongky Town |
| 2019 | "Fever" | Dongky Town |
| 2020 | "All I Need Is You" | Dongky Town |
| 2020 | "Lupin" | - |
| 2020 | "아름다워 (Beautiful)" | Ego (자아; 自我; Jaa) |
| 2021 | "Universe" | Youniverse |
| 2021 | "못된 송아지 엉덩이에 뿔 (Crazy Night)" | Chase Episode 1. Ggum |
| 2021 | "2021 (Memories)" | - |
| 2022 | "사랑도둑 (Cupid)" | Chase Episode 2. Maum |
Craig Fallon

| Mitalit | Mitalit | Mitalit |  |
| --- | --- | --- | --- |
|  Craig Fallon |  Craig Fallon |  Craig Fallon |  |
Maa:   Yhdistynyt kuningaskunta
Miesten judo
| MM-kilpailut  | MM-kilpailut  | MM-kilpailut  |  |
|  Kultaa | Kairo 2005 | 60 kg |  |
|  Hopeaa | Osaka 2003 | 60 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Tampere 2006 | 60 kg |  |
|  Hopeaa | Düsseldorf 2003 | 60 kg |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Manchester 2002 | 60 kg |  |
Craig Patrick Fallon (18. joulukuuta 1982 Ipswich – 15. heinäkuuta 2019) oli brittiläinen judon maailman- ja Euroopan-mestari.
Fallon voitti maailmanmestaruuden 60 kg:n sarjassa Kairossa 2005 kukistettuaan loppuottelussa itävaltalaisen Ludwig Paischerin. Hän saavutti samassa painoluokassa MM-hopeaa Osakassa 2003, jolloin hävisi finaalissa eteläkorealaiselle Choi Min-Holle. Pekingin olympialaisissa 2008 hän sijoittui jaetulle seitsemännelle sijalle.
Fallon voitti Euroopan-mestaruuden 60 kg:n sarjassa Tampereella 2006. Loppuottelussa hän voitti armenialaisen Armen Nazarjanin. Hän sai samassa painoluokassa EM-hopeaa Düsseldorfissa 2003 hävittyään finaalissa georgialaiselle Nestor Hergianille. Hän voitti Manchesterin Kansainyhteisön kisoissa 2002 kultaa 60 kg:n sarjassa.
Fallon voitti alle 23-vuotiaiden Euroopan-mestaruuden 60-kiloisissa Ljubljanassa 2004. Alle 20-vuotiaiden EM-hopeaa hän sai samassa painoluokassa 2001.
Fallon saavutti maailmancupissa ja Continental Open -kilpailuissa seitsemän turnausvoittoa ja yhden kolmossijan. Hän voitti aikuisten sarjassa kolme Britannian-mestaruutta.
Australian Grand Prix 2011

|  Australian Grand Prix 2011  |
| --- | --- |
 1. osakilpailu 19 osakilpailusta kaudella 2011. 

Päivämäärä:  27. maaliskuuta 2011
Sijainti:  Melbourne Grand Prix Circuit, Melbourne, Australia
Ratatyyppi:  Katuun pohjautuva moottorirata
Radan pituus:  5,303 km
Kilpailun pituus:  58 kierrosta, 307,574 km
Sää:   Aurinkoinen
Paalupaikka
Kuljettaja:   Sebastian Vettel   (Red Bull)
Paaluaika:  1.23,529
Palkintokoroke
Voittaja:   Sebastian Vettel   (Red Bull)
Toinen:   Lewis Hamilton   (McLaren)
Kolmas:   Vitali Petrov   (Renault)
Nopein kierros
Kuljettaja:   Felipe Massa   (Ferrari)
Kierrosaika:  1.28,947 (kierroksella 55)
Hamilton sijoittui kilpailussa toiseksi.
Australian Grand Prix 2011 (virallisesti 2011 Formula 1 Qantas Australian Grand Prix) oli Formula 1 -kauden 2011 ensimmäinen osakilpailu, joka ajettiin 27. maaliskuuta 2011 Albert Parkin radalla Melbournessa. Alkuperäisten suunnitelmien mukaan kauden piti alkaa jo kaksi viikkoa aiemmin Bahrainissa, mutta maan levottomuuksien vuoksi kauden aloitus siirtyi Australiaan. Kausi aloitettiin Melbournessa edellisen kerran kaudella 2009.
Paalupaikan otti Sebastian Vettel, joka teki radan kaikkien aikojen nopeimman kierrosajan. Hispania-tallin autot karsiutuivat kilpailusta 107 prosentin säännön johdosta.
Kilpailun voitti paalupaikalta lähtenyt Vettel, joka karkasi muilta jo avauskierrosten aikana. Toiseksi sijoittui Lewis Hamilton ja kolmanneksi Vitali Petrov.  Kilpailun jälkeen Sauber -kuljettajat Sergio Pérez ja Kamui Kobayashi hylättiin sääntöjenvastaisen takasiiven yläosan takia. Myöhemmin tämän syy paljastui valmistusvirheeksi.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 25. maaliskuuta | 12:30–14:00 | 03:30–05:00 | 1. vapaat harjoitukset |  Pilvinen | 16 °C | 22 °C | 56–61 % |
| 25. maaliskuuta | 16:30–18:00 | 07:30–09:00 | 2. vapaat harjoitukset |  Pilvinen | 16 °C | 18–21 °C | 63–66 % |
| 26. maaliskuuta | 14:00–15:00 | 05:00–06:00 | 3. vapaat harjoitukset |  Pilvinen | 16 °C | 19–22 °C | 66–68 % |
| 26. maaliskuuta | 17:00–18:00 | 08:00–09:00 | Aika-ajot |  Pilvinen | 16 °C | 18–19 °C | 65–70 % |
| 27. maaliskuuta | 17:00–19:00 | 09:00–11:00 | Kilpailu |  Aurinkoinen | 17 °C | 17–23 °C | 61 % |
Lähde: